Lejligheden er rigtig fin, ren og rummelig med to gode soveværelser, dejligt fællesrum med køkken og tilmed egen udgang til en gårdhave med grilplads. Dejligt badeværelse med god bruseplads. Velfungerende AC. Meget fin lejlighed til 4 voksne personer. Rachel bor selv ovenpå og kommunikationen var perfekt og hurtig. Rachel gav mange gode tips til spisesteder etc. Beliggenheden er god med små 1000 m til metroen, lige på kanten til Chinatown. Gode metroforbindelser til andre steder på Manhattan. Gåafstand over Williamsburg broen til bydelen Williamsburg, hvor Bedford Avenue er et rigtig fint shoppingområde. Ungt og hipt! Lækre små spisesteder.